Foto: REUTERS AQSh prezidenti Donald Trampning fikricha, «feyk OAV» uni Rossiya va KXDRga nisbatan pozitsiyasini bekordan-bekorga tanqid ostiga olishmoqda. AQSh prezidentining Minnesotadagi tarafdorlari oldida chiqishi uning rasmiy tvitterida e’lon qilindi. Trampning fikriga ko‘ra, ba’zi OAV u Rossiyaga nisbatan juda yumshoq munosabatda bo‘layotgani, KXDRga esa, aksincha, haddan tashqari qat’iylik bilan qarayotgani haqidagi pozitsiyaga ega. «Ular men Rossiyaga nisbatan juda yaxshi munosabatda ekanim, Shimoliy Koreya bilan esa - juda qat’iyligim haqida aytishdi. Agar men Rossiya bilan qo‘pol munosabatda bo‘lganimda, ular men juda qattiq pozitsiyada ekanim haqida bong urishgan bo‘lardi», - deya ma’lum qildi Tramp. Uning ta’kidlashicha, bunday ma’lumotlarni «feyk OAV» tarqatmoqda. Shu bilan birga, Tramp aynan qanday OAVni «feyk» deb hisoblashini tushuntirib bermadi. Eslatib o‘tamiz, avvalroq Reuters AQShning obro‘si pasayib ketgani haqida yozgandi.